8. ΒΑΣΙΛΙΚΟΝ ΔΙΑΤΑΓΜΑ της 23 Ιαν./1 Φεβρ. 1952 Περί διατηρήσεως εν ισχύϊ διατάξεων αφορωσών το προσωπικόν της Υπηρεσίας Διαχειρίσεως Ανταλλαξίμων Μουσουλμανικών Κτημάτων. Έχοντες υπ’ όψιν: 1)το άρθρ. 62 του Νόμ. 1811/16.5.51 «περί Κώδικος καταστάσεως των δημοσίων διοικητικών υπαλλήλων», την υπ’ αριθ. 205/1951 σύμφωνον γνωμοδότησιν του ΑΣΔΥ και 3)την υπ’ αριθ. 766/1951 γνώμην του Συμβουλίου Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Άρθρον μόνον.-Διατηρείται εν ισχύϊ η διάταξις του άρθρ. 15 του Α.Ν. 2068/1939 «περί υπαγωγής της παρά τω Υπουργείω Κρατικής Υγιεινής και Αντιλήψεως λειτουργούσης Διευθύνσεως Ανταλλαγής εις την Γενικήν Διεύθυνσιν Δημοσίου Λογιστικού» δι’ ου προβλέπεται η πρόσληψις εκτάκτων τεχνικών παρά τη Υπηρεσία Διαχειρίσεως Ανταλλαξίμων Μουσουλμανικών Κτημάτων περιοριζομένου του αριθμού των βάσει ταύτης δυναμένων να προσληφθώσιν εις ένα κατά περιφερειακόν Γραφείον. Εις τον αυτόν επί των Οικονομικών Υπουργόν, ανατίθεμεν την δημοσίευσιν του παρόντος. 